google/wiki40b huggingface dataset:
Amigas y Rivales

Synopsis

Tv-serien forteller en historie om fire 21 år gamle jenter med forskjellige sosiale bakgrunner. Den første av dem, Laura er en smart, sensitiv og seriøs jente fra en middel klasse familie. Hun studerer informatikk på et privat universitet, fordi hun har fått stipend. 
Jimena er den typiske rike jenten; uansvarlig, overdreven, og utrolig useriøs. Hun lever et liv fullt av alkohol, narkotika og sex.    
Ofelia er Jimenas beste venninne, og er rik slik som Jimena. Etter at Ofelia finner ut at hun er HIV- smittet, lærer både hun og Jimena seg å ikke bli involvert med en hvilken som helst gutt.  
Den siste av jentene er Nayeli, som er den fattigste av dem. Nayeli jobber som vaskehjelp i huset til Jimena. Drømmen hennes er å bli skuespiller i Hollywood slik som idolet hennes Salma Hayek.
Too Pure

Too Pure er et britisk uavhengig plateselskap som holder til i London. Selskapet ble etablert i 1990 av Richard Roberts og Paul Cox. Too Pures rykte ble bygget ved å i hovedsak gi ut alternativ og uavhengig musikk de følte ble ignorert av de store plateselskapene. De startet som et lite og eksperimentelt selskap og oppdaget PJ Harvey og Stereolab blant mange andre.
Instituttet for radioteknikk og elektronikk

Instituttet for radioteknikk og elektronikk (russisk: Институт радиотехники и электроники (ИРЭ)) ved det russiske vitenskapsakademiet er et institutt i Moskva som foretar fundamental forskning innen feltene radiofysikk, radioteknikk, fysikalsk og kvanteelektronikk. Instituttet ble grunnlagt i 1953 og ble i 1955 utvidet med institutter i Frjazino, Saratov og Uljanovsk. Vladimir Kotelnikov var leder for instituttet fra 1954, mens Jurij Guljajev har vært leder siden 2006.
Pimpirevstranda

Pimpirev Beach (Pimpirev Brjag) er den delen av nordvestkysten av South Bay på Livingston Island i Antarktis som i sørvest grenser til Ereby Point og i nordøst til det hjørnet av bukten hvor det ligger en isgrotte, 5,8 km øst-nordøst for Ereby Point og 1,45 km nordvest for Aleko Point.
Den 6,5 km lange kysten består av en smal strand nedenfor Pimpirevbreen, og flere steder når isen ut til sjøen. Langs kysten ligger Smolyan Point, et nes 1,9 km nordøst for Ereby Point. Sentralt langs kysten ligger en 250 meter dyp og 710 meter bred viker bak Rongel Reef.
Stranda har fått navn etter Pimpirevbreen.
Stuping under samveldelekene 1994

Stuping under de britiske samveldeleker 1994. Stuping var en av flere sporter under de femtende samveldelekene som ble arrangert i Victoria i Canada i perioden 18. til 28. august  1994. Det var femtende gangen som stuping var med på programmet i Samveldelekene. I lekene i 1994  ble det konkurrert i seks øvelser, 1 og 3 meter sviktstup og 10 meter tårnstup for både kvinner og menn. Canada ble beste nasjon med fire gullmedaljer foran Australia med to.
Henrys lov

Henrys lov er en gasslov som sier at mengden av oppløst gass i en væske er proporsjonal med gassens trykk over væsken. Forholdstallet er en konstant i Henrys lov. Den ble formulert av den engelske kjemikeren William Henry på begynnelsen av 1800-tallet. 

Et eksempel der Henrys lov gjør seg gjeldende, er oppløsning av oksygen og nitrogen i blodet til dykkere. Oppløsningen er avhengig av dybden og endres under dekompresjon, noe som fører til dykkersyke. Et annet eksempel fra dagliglivet er brus, som inneholder oppløst karbondioksid. Før åpningen av flasken er gassen over drikken i flasken nesten ren karbondioksid, ved et trykk høyere enn atmosfærens trykk. Når flasken åpnes slipper gassen ut og trykket over væsken blir mye lavere, noe som resulterer i avgassing ettersom oppløst karbondioksid kommer ut av løsningen (det bruser i flasken).

Varianter av konstanter i Henrys lov

Henrys lov er oppkalt etter den britiske medisineren og kjemikeren William Henry (1774–1836).
Det er mange måter å definere proporsjonalitetskonstanten i Henrys lov. Disse kan deles inn i to grunnleggende typer: En mulighet er å sette den vandige fasen i telleren og gassfase i nevneren, slik at en får brøken væske/gass. Dette resulterer i oppløselighetskonstanten i Henrys lov . Verdien øker med økt løselighet. Alternativt kan teller og nevner bytte plass (gass/væske), noe som resulterer i at en forholder seg til konstanten for volatilitet (tendens til flyktighet) i Henrys lov . Verdien av  avtar med økt løselighet.
Det er flere varianter av begge disse grunnleggende fremstillingene. Årsaken er at det er oppstått mange måter for å beskrive sammensetningen av to faser. Typisk valg for den vandige fasen er molar konsentrasjon (), molalitet () og molart blandingsforhold (). For gassfaser brukes ofte molar konsentrasjon () og partialtrykk (). Det er ikke mulig å bruke blandingsforholdet () for gassfasen, fordi det for et gitt blandeforhold for gassfase vil den vandige fasenkonsentrasjonen  være avhengig av det totale trykket, dermed er forholdet  ikke en konstant. For å angi eksakt hvilken varianten av konstanten i Henrys lov som er benyttet, er to former for hevet skrift i brukt. De henviser til telleren og nevneren i definisjonen. For eksempel refererer   til løselighet i Henrys lov definert som .
Dalum kloster

Dalum kloster er et gammelt dansk benediktinernonnekloster i den sydlige utkant av Odense på Fyn, og som omtales første gang i 1197. Klosteret ble grunnlagt på Nonnebakken i Odense før 1188, og flyttet til Dalum mellom 1193 og 1202.
Klosteret ble kalt Christiansdal fra 1682 til 1906, men fikk det opprinnelige navnet tilbake i 1906, da den katolske Sankt Hedvigsordenen flyttet inn. Den kanskje mest berømte eieren av Dalum kloster, var Ellen Marsvin, som fikk eiendommen av Christian IV i 1620. Det var her kongens kone til venstre hånd, Kirsten Munk, møtte sin elsker greve Otto Ludvig av Salm.

Fredning

Dalum ble fredet i 1918, fredningen ble imidlertid delvis opphevet i 2017 og gjelder fra dette tidspunkt kun nordfløyen i det trefløyede anlegget.
Sätteka

Sättekan

Som en seilførende, åpen båt på mellom 15 og 20 fot opptil cirka 5,9 meter i lengde var denne tatt i bruk til det kystnære fiskeri, spesielt med settegarn/stågarn etter sild. Det er den vanligste varianten av blekingsekan med én mast med spriseil, fokk og topp som kan tars ned ved behov, de minste kan roes med to årer, de største med fire årer. En beskrivelse av blekingsekan er nesten det samme som av en sätteka.
Som de fleste varianter av blekingsekan er denne båttypen nå et sjeldent syn på de sørsvenske kysttraktene.
Direktorat

Et direktorat er et statlig forvaltningsorgan som har myndighetsoppgaver og som har hele landet som virkefelt. Det har en faglig rolle, altså at det utvikler, forvalter og formidler kunnskap om sitt fagfelt/saksområde. Denne kunnskapsfunksjonen vil ofte være knyttet til det løpende arbeidet med myndighetsoppgaver, men kan også være uavhengig av dette. Alle tilsynsorganer regnes som direktorater. Som navnet tilsier, er direktorater underlagt en direktør. 
I den europeiske union tilsvarer generaldirektorat departement i Kommisjonen. I Russland er presidentadministrasjonen inndelt departementer oftest med direktorat i navnet.

Direktorater i Norge

Til forskjell fra mange andre land har direktoratsordningen lang tradisjon i Norge. Et av de sentrale spørsmålene i utviklingen av norsk sentralforvaltning har vært om det under det enkelte departement skal være egne sentraladministrative organer (direktorater) for å håndtere deler av arbeidsoppgavene innenfor departementsområdet.
Camp David

Fredsavtale

Camp David ble brukt da fredsavtalen mellom Egypt og Israel ble inngått, først som en rammeavtale i september 1978 og som endelig avtale 26. september i 1979.
Amman New Camp

Amman New Camp, lokalt omtalt som Wihdat (مخيم الوحدات), er den nest største palestinske flyktningleiren i Jordan, med en befolkning på 49 805 registrerte flyktninger pr 2002. Den ble tidligere drevet av UNWRA, men drives nå av Department of Palestinian Affairs.
Prva HNL

Format

Klubben som vinner Prva HNL blir kroatisk mester, og får muligheten til å representere Kroatia i Mesterligaen gjennom at laget går inn i andre kvalifiseringsrunde. Med grunnlag i Kroatias UEFA-ranking får ikke sølvvinneren en kvalifiseringsplass i Mesterligaen, men klubbene som ender på henholdsvis andre- og tredjeplass i serien går automatisk til kvalifiseringsspill (tredje og andre runde) i Europaligaen.
Det siste laget ved seriens slutt blir degradert til Druga HNL på nivå to og blir erstattet av denne seriens øverste lag, mens nest siste lag spiller kvalifisering mot nummer to fra Druga HNL over to kamper.
Seid

Seid (av norrønt seiðr) er en samlebetegnelse på kunnskaper og teknikker som ligger i grenselandet mellom religion og magi. Seid var å betrakte som skjult kunnskap i jernalderen og vikingtidens Norden.
I magien er det teknikkene selv som er virkekraftige, det dreier seg om handlinger som i seg selv er så kraftfulle at de virker uten gudenes hjelp. Det er tale om en svært kraftig kunnskap som kunne gi et menneske makt over liv og død. Den som seidet kunne ta vettet fra folk og påføre dem alle slags ulykker. Men kunnskapene kunne også anvendes positivt. Den seidende kunne se alt som var skjult, i fortid og framtid, stille sjø og storm og finne tapte gjenstander. Denne formen for kunnskap gjorde et menneske både fryktet og respektert.
I det norrøne samfunnet var seid hovedsakelig utøvet av kvinner som ble kalt for volver. Dog kunne en mann også drive med seid, men han nøt ikke samme respekt som volven. Seid ble primært regnet som kvinnelig aktivitet. En seidmann ble beskyldt for egri, den passive rollen i et homoseksuelt forhold, noe vikingtiden mente var svært skammelig. Seidmannen var trolig knyttet til ergi fordi seiden var oppfattet som et kvinnedomene. Odin lærte seg seid av vanegudinnen Frøya. Dette viser at Odin var en guddom som sprengte alle grenser, også de strengeste sosiale normene.
Seid er ofte beskrevet i de norrøne sagaene. Den mest utførlige beskrivelsen finnes i Eirik Raudes saga. Der fortelles det om en volve på gården Herjolvsnes på Grønland. Både klesdrakt, utstyr og utførelse av trolldommen er nøye beskrevet. Snorre Sturlason forteller i Harald Hårfagres saga i Heimskringla at en av Harald Hårfagres sønner med samekvinnen Snøfrid, Ragnvald Rettilbeine, var seidmann. Kong Harald likte ikke seidmenn, og fikk sin favorittsønn, Eirik Blodøks, til å brenne Ragnvald inne på Hadeland sammen med 80 andre seidmenn.
Camp Margareth

Camp Margareth var et hus reist i 1910 av det britiske gruveselskapet Northern Exploration Company på sørbredden av Braganzavågen, øst for dagens tettsted Sveagruva. Dette huset ble brukt av selskapet vinteren 1911–1912, samme året som svenske skjerpere tok utmål på Sveagruva. Stedet ligger helt nord i Van Mijenfjorden, helt vest i Heer Land nær grensen til Nordenskiöld Land – på det sentrale Spitsbergen, Svalbard.
I nord lå Camp Williams.
Anlegget inngikk i det som utgjorde Fangstfelt 6 (Braganzafeltet). Hytta ble antakelig brukt i norsk pelsdyrfangst i tiden før andre verdenskrig.
Multimillionær

Multimillionær er et brettspill som ble utgitt av det norske forlaget Damm i 1988. Det ble trukket fra markedet på grunn av rettighetsproblematikk i 1990, men ble relansert i 2017.
Spillet ligner mye på tilsvarende brettspill som Millionær og Monopol, men har en del ekstra som gjør at det blir mer strategitenking framfor flaks: Aksjetildeling i starten av spillet, og muligheten til å selge dem, samt skaffe seg nye. Selv om spilleren ikke eier alle husene og hotellene kan spilleren likevel få like mye utbytte som den faktiske eier, fordi spilleren sitter på aksjemajoriteten. Ola Nordmann går rundt på gatene, og tjener penger for alle. Kommer han på en gate som ingen eier, går den straks ut på auksjon. Det finnes også gater som auksjoneres bort uansett hvem som kommer på den. Disse gatene er også klar for hus/hotell bygging med det samme. Gjeldsbrev kan man også ta opp. Men maks tre stykker. Her må spilleren betale renter hver gang det er spillerens tur. På Casino kan spilleren satse penger, og få betalt tilbake 10 ganger så mye om spilleren slår en sekser.
Spillet passet for 2 til 6 deltakere, fra 10 år og oppover.
Multimillionær ble utviklet i årene 1984-87 av Vidar Mikalsen, Jan Ivar Sørby og Kai Stokkeland.

Spillet inneholder

Spilleplan, 6 bilbrikker, Ola Nordmann-brikke, 2 terninger, 40 hus, 16 hoteller, slott, 10 børsmarkører, 36 sjansekort, 29 skjøtekort, 100 aksjer, 31 gjeldsbrev og pengesedler.
Stormfloen i Nordsjøen november 2007

Stormfloen i Nordsjøen november 2007 var en storm som rammet kysten av Nederland, Storbritannia, Tyskland, Danmark og Norge i 2007.
Den 7. november dro et lavtrykk inn fra Atlanterhavet sør for Island, og videre over nordre Nordsjøen og inn over den svenske vestkysten. Lavtrykket førte med seg harde vinder og snøfall. Et ulykkelig vær ga opphav til uvanlig høy vannstand, når dette kombinertes med tidevannsvariasjonene oppstod en såkalt stormflo med et ekstremt høyvann.
Norsk meteorologisk institutt gav i samarbeid med oljeutvinningsbransjen uværet navnet: Andrea. Den meteorologiske institusjonen ved Berlins frie universitet gav lavtrykket navnet Tilo.
Det ble spådd at stormfloen skulle nå sitt maksimum i løpet av fredag 9. november, og de europeiske værtjenestene gikk ut med varsler. Blant annet var det fare for at en del beskyttelsesdiker og -voller ikke skulle være gode nok, med oversvømmelser som resultat.
Varsler om mulige oversvømmelser ble gitt for Storbritannia og Nederland for 9. november. I Sverige varslet man at høy vannstand i Kattegat var ventet. 
Som forebyggende tiltak ble oljeplattformer i Nordsjøen stengt.
Deler av Europas største havn, Rotterdam, ble stengt i løpet av natten mellom torsdag og fredag. Havnen som ligger i en elvemunning, ble beskyttet fra oversvømmelse ved at Maeslantkering, en 360 meter bred beskyttelsesbarriere, ble stengt. Denne har tidligere kun blitt stengt på prøve. 
På kvelden fredag 9. november hadde ingen større oversvømmelser inntruffet, og effektene ble ikke så store som fryktet, fordi vindene avtok. Dog ble for eksempel veier og gater i visse deler av Suffolk på Englands østkyst oversvømt.
Flekkfagerfly

Utseende

Et middelsstort (vingespenn 32 – 36 mm), hvitt og brunflekket nattfly. Den er lett å kjenne igjen på fargen. Vingene er brunhvite med brune flekker og bånd. I forvingen er det et stort, svartkantet, brunt nyremerke, innenfor dette en 8-tallsformet flekk (sammenvokst ringmerke og tappmerke) som også er brun og svartkantet. Området mellom ytre mellomlinje (yttergrensen for vingens midtfelt) og bølgelinjen er lysbrunt, det er også vingens ytterkant, som har en rekke av små, tofargede svarte og hvite flekker. Bakvingen har en avlang, brun flekk nær midten og et smalt, brunt tverrbånd. Ytterkanten er bredt lysbrun med 3-4 hvite flekker.

Levevis

Den er en vandrende art som bare dukker opp som streifere i Skandinavia. De kan da påtreffes nesten hvor som helst. Larvene lever på markmalurt (Artemisia campestris).

Utbredelse

Arten er utbredt i Europa. I Norge er enkelteksemplarer påtruffet i Østfold, Vest-Agder og Rogaland.
Ringvassøya

Geologi

Sørlige del av Ringvassøya består tonalittiske til anorthosittiske og gabbroiske migmatittiske gneiser. En prøve av den tonalitiske gneisen gav en arkaeisk U–Pb zirkon alder på 2841 millioner år.
Det 10 km brede og 30 km lange Ringvassøy grønnsteinsbelte utgjør nordlige del av Ringvassøy og består av ulike felsiske til mafiske metavulkanske bergarter av tholeiitisk til kalsium-alkalisk affinitet. U–Pb zirkon alder på 2 849 millioner år og 2 835 millioner år.
Både gneisene og grønnsteinene er gjennomskåret av utallige mafiske ganger.
Torgils Knutsson

Ettermæle

Torgils Knutsson mektige personlighet og hans tragisk slutt har blitt emne for litteraturen i B. v. Beskows tragedie Torkel Knutsson. En statue av ham ble reist i 1908 på Rådhustorget i Stockholm.
Last Vegas

Handling

Billy (Michael Douglas), Paddy (Robert De Niro), Archie (Morgan Freeman) og Sam (Kevin Kline) har vært bestevenner siden barndommen. Så når Billy, den evige ungkaren i gruppa, endelig frir til sin kjæreste i trettiårene, setter de fire vennene kurs for Las Vegas med mål om å glemme alderen og gjenoppleve glansdagene. Men når de ankommer Vegas, innser de at tiårene har forandret byen, og de får testet vennskapet på måter de aldri hadde trodd. Men det skal ikke stoppe de fire fra å ta over Vegas en siste gang.
Esino Lario

Geografi

Byen er å finne i For-Alpene langs de nordøstlige bakkene til Grigna-fjellgruppen, 4,3 kilometer fra østkysten til Comosjøen. Byen består av to distinke distrikter: Øvre Esino og Nedre Esino, begge på en høye over havet på cirka 900 meter. Andre mindre lokaliteter i området inkluderer Cainallo, som er på 1300 meter over havet, og Ortanella, litt mindre enn 1000 meter over havet.
Distriktet består bare av fjell; det laveste punktet i området er 554 meter over havet, mens det høyeste er toppen av Grigne på 2409 meter over havet.
Spesielt bemerkelsesverdig er Moncodeno, et stort amfiteater på nordsiden av Grigna som ligger mellom 1700 meter og 2300 meter over havet. Det er karaktisert av flere større synkehull og nesten 500 huler, og har blitt dannet av karsten og erosjonen som dekket området i istiden. I en av disse hulene kan man finne Ghiacciaia del Moncodeno, som er flere avsetninger med is fra istiden.

Jordbruk

Historisk sett kommer mye av den økonomiske aktiviteten i Esino Lario fra dyrking av skogene for bøk og agnbøk. Esino Lario var en del av flere kommuner i nærheten av Grigne som forsynte kull til jernproduksjonen i Valsassina.

Turisme

Turisme i Esino Lario startet tidlig i det 19. århundret med Abbot Antonia Stoppani og de første geologene som ankom siden de var interesserte i områdets mange fossiler. Byen ble det økonomisk senter i 60-årene, og fikk til og med et kallenavn: «Grignes perle». I 70-årene var området spesielt travelt, siden det fikk nesten 12 000 besøkende i sommersesongene.
Ekstra vann blir hentet fra vannledningen til Valsassina og skistedene har økt fått en økt strømm av turister i vinteren. På nittitallet begynte turismen å avta. Det lite snøfallet de siste årene stenger skibakkene.
Byen har blitt valgt til å være vertsby for Wikimania i 2016, en årlig Wikimedia konferanse.
Canary Wharf undergrunnsstasjon

Bakgrunn

Før Jubilee-linjen ble bygget var det forholdsvis dårlig med offentlig transporttilbud i Londons Docklands. Docklands Light Railway-stasjonen på Canary Wharf hadde riktignok vært i bruk siden 1987, men i tiden rundt 1990 var det klart at kapasiteten til denne banen snart ville bli sprengt. Hensikten med å legge Jubilee-linjen til Canary Wharf var å forbedre det offentlige transporttilbudet. En forlengelse av Jubilee-linjen var blitt anbefalt i 1989, og parlamentet ga sitt samtykke i 1989. Endelig godkjenning kom i 1993, og arbeidet startet året etter. Beregnet kostnad var 3,5 milliarder pund, med en antatt åpning i 1996. Etter forsinkelser og kostnadsoverskridelser åpnet JLE i tre faser i 1999. Den eksisterende Jubilee-linjen ble koblet sammen med forlengelsen den 20. november 1999, samtidig med åpningen av Southwark undergrunnsstasjon. Helt fra starten var tanken at Canary Wharf undergrunnsstasjon skulle bli en av Jubilee-linjens flotteste stasjoner, og i 1990 fikk den kjente arkitekten Norman Foster oppdraget med å utforme stasjonen.

Utforming og konstruksjon

Canary Wharf undergrunnsstasjon har den største passasjerkapasiteten av stasjonene på forlengelsen av Jubilee-linjen. Stasjonen er 35 meter bred, 27 meter dyp og 313 meter lang, og den er så stor for å imøtekomme økningen i antall passasjerer etter hvert som utviklingen av Canary Wharf fullføres. Hele stasjonen ligger under bakkenivå, bygget som den er i den tidligere West India-dokken. En park danner stasjonens tak på bakkenivå. De eneste synlige delene av stasjonen er de tre inngangene av stål og glass. Inne på selve stasjonen finner vi forsterkete betongsøyler som går fra bunnen av stasjonen og opp til taket. Søylene og takstrukturen ble laget på stedet, og har en naturlig overflate. Den nederste delen av søylene er dekket med rustfritt stål for å hindre skader og hærverk. Gulvet består av betongheller, mens øvrige overflater er rustfritt stål, aluminium eller glass. Flere innovative teknikker innen sikkerhet og teknologi er tatt i bruk på stasjonen. Heisene har vegger og dører av glass, og slik øker passasjerkomfort og reduserer faren for hærverk. Tilgang til selve sporene hindres av vegger og dører på plattformkanten. Vedlikeholdsarbeid kan utføres i det skjulte, uten å forstyrre de reisende, som følge av vedlikeholdsgangveier.
One Take Radio Sessions

One Take Radio Sessions er det første live studioalbumet fra Mark Knopfler. Det ble innspilt i et opptak ved Shangri-la Studios i Malibu, og kom ut 21. juni i 2005. Albumet inneholder sju live-versjoner fra albumet Shangri-La og en live-versjon av låten «Rüdiger» fra albumet Golden Heart. Seks av låtene på dette albumet er også utgitt som EP under tittelen The Trawlerman's Song EP.
Salt Bergenskirken

Salt Bergenskirken er en menighet i Bergen tilknyttet Pinsebevegelsen i Norge. 
Menighetens hovedpastor er Øystein Gjerme, og de holder sine gudstjenester i Forum Bergen.
NM i bryting 1932

NM i bryting 1932 ble arrangert i Oslo 11.-12. mars. Arrangør var Oslo Atletklub. Kongepokalen ble vunnet av Arild Dahl.
Oremarihøne

Utseende

Oremarihøne er mellom 4,5 og 5 millimeter lang. Dekkvingene er mørke med blekt gule flekker, som flyter noe sammen langs sidene. Sømmen (midtlinjen) er mørk. Også brystskjoldet og hodet har lyst gule flekker. Beina er rødbrune.
HealthTech Sciences

HealthTech Sciences er et norsk selskap stiftet i 2003 som driver innenfor alternativ medisin. Selskapet drives av Kennet Nilsen og Thomas Aksnes og har kontorer i Bergen og på Askøy. Selskapet het først Scio Norge, og skiftet senere navn til Helse1 før det tok navnet HealthTech Sciences.
HealthTech Sciences praktiserer i hovedsak kvantemedisin som et tilbud til pasienter med mange forskjellige lidelser, og selger også kvantemedisinske behandlingsapparater. I en periode markedsførte selskapet seg med påstander om at de kunne helbrede kreft, men dette ble trukket tilbake i 2006 etter etter at selskapet opplevde massiv kritikk fra forskningsmiljøer.
Alternativbehandleren Amir Mofateh har også vært tilknyttet HealthTech Sciences.
Aksnes driver også konseptet Helsebil som tilbyr alternative diagnosemetoder gjennom selskapet Helsepakken AS.
Cañón del Sumidero

Cañón del Sumidero er en smal og dyp canyon fem kilometer for Tuxtla Gutiérrez i den meksikanske delstaten Chiapas. Veggene er på det meste over 1000 meter høye. I bunnen går elva Grijalva, som er over 250 meter dyp. Formasjonsprosessen starta for omkring 35 millioner år siden. Området har vært nasjonalpark siden 1980. Dene dekker et areal på 21 789 hektar.
Canyonen er et viktig landemerke i Chiapas, og er blant annet avbilda i delstatens våpen. Den er et populært turistmål, og det går båtturer langs elva fra Chiapa de Corzo. Langs ruta er det en rekke spesielle fjellformasjoner, og man ser vanligvis krokodiller.
Friidrett under Sommer-OL 2000 – Spydkast kvinner

Kvalifisering

Kvalifiseringsgrensen var satt til 61,50 meter som 6 konkurrerende klarte. Finalefeltet ble komplettert med utøverne med det 7. til 12. beste resultatet.